प्राचीनकाल में इस स्थान पर बीजापुर के सुल्तान आदिलशाह का अस्तबल था, जो समय के साथसाथ शहर के रूप में परिवर्तित हुआ. यहां पुर्तगाली सभ्यता और ईसाई धर्म का प्रभाव खासतौर पर देखा जा सकता है. यहां आदिलशाही पैलेस, मीरामार समुद्रतट, महालक्ष्मी मंदिर, नगर स्क्वायर गार्डन में पुर्तगाली बरोक औवर लेडी चर्च, अस्वेम बीच, वैन्गुइनिम बीच, सेंट फ्रांसिस जेवियर का मकबरा, दोना पावला आदि सभी दर्शनीय स्थल हैं. ऐडवैंचर पसंद पर्यटकों के लिए यह खास जगह है. यहां आ कर पर्यटक राफ्टिंग, बैलून राइडिंग, बोट टूर आदि का आनंद ले सकते हैं. पणजी का मौसम पूरे साल एकजैसा रहता है, इसलिए सैलानी पूरे साल यहां आते हैं.